Nazim Babayev

Nazim Babayev (født 8. oktober 1997) er en aserbajdsjansk friidrettsutøver som konkurrerer i tresteg. Hans fremste internasjonale meritt er gull i U23-EM i friidrett 2017. 

 Idrettskarriere 
Hans første internasjonale seier kom i 2012, da han vant lengdehopp i U18-klassen i Yilmaz Sazak Memorial i Tyrkia.Yilmaz Sazak Memorial - 18th Yilmaz Sazak International Age Group Meeting , besøkt 2. august 2017.

 2013 
Babayev deltok i European Youth Summer Olympic Festival 2013 («Europeisk Ungdoms-OL»), der han vant tresteg med 15,53 meter.TimeTronics - European Youth Olympic Festival - Triple Jump Boys Final, besøkt 2. august 2017. 

 2014 
Han deltok i Sommer-OL for ungdom 2014 i Nanjing i Kina, og fikk der bronse i tresteg. Miguel van Assen fra Surinam vant denne øvelsen. 

 2015 
I EM i friidrett innendørs 2015 ble han slått ut i kvalifiseringsrunden, der han hoppet 15,92 meter og fikk 17. beste resultat.European Athletics - European Athletics Indoor Championships - Prague 2015, besøkt 2. august 2017.

Europalekene 2015 ble arrangert i Baku, Babayevs hjemby, og han vant der tresteg med 16,38 meter. Han vant også tresteg i junior-EM i friidrett 2015 i Eskilstuna, der han også satte personlig rekord med 17,04 meter. Denne lengden var også nasjonal juniorrekord og årsbeste i verden for juniorer.European Athletics - European Athletics U20 Championships - Eskilstuna 2015, besøkt 2. august 2017. 

 2016 
Han deltok i VM i friidrett innendørs 2016, og endte på åttendeplass med 16,43 meter.IAAF - World Indoor Championships - Portland (USA) - Triple Jump Men - Final, besøkt 2. august 2017.

I juli deltok han i EM i friidrett 2016, men ble slått ut i kvalifiseringsrunden, der han fikk 23. beste resultat. Han representerte Aserbajdsjan under Sommer-OL 2016 i Rio de Janeiro, der han ble utslått i kvalifiseringen i tresteg. 

 2017 
Islamic Solidarity Games blir arrangert hvert fjerde år, og i 2017 ble dette arrangert i Baku. Babayev vant her tresteg, med 17,15 meter, og han kom på niendeplass i lengdehopp. 

Han forbedret sin personlige rekord i tresteg da han vant U23-EM i friidrett 2017, foran Simo Lipsanen og Max Heß.

 Referanser 

 Eksterne lenker 

  Profil hos European Athletics
  Profil hos All-Athletics 

Kategori:Aserbajdsjanske tresteghoppere
Kategori:Europamestere i friidrett innendørs
Kategori:U23-europamestere i friidrett
Kategori:Deltakere for Aserbajdsjan under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Aserbajdsjan under EM i friidrett 2016
Kategori:Deltakere for Aserbajdsjan under VM i friidrett 2017
Kategori:Deltakere for Aserbajdsjan under EM i friidrett 2018
Kategori:Deltakere for Aserbajdsjan under EM i friidrett innendørs 2019
Kategori:Deltakere for Aserbajdsjan under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Aserbajdsjan under EM i friidrett 2022
Kategori:Deltakere for Aserbajdsjan under EM i friidrett innendørs 2023
Kategori:Deltakere for Aserbajdsjan under EM i friidrett 2024